section_heading: Sustavi konkurentnih sila
paragraph_text: Umjesto paralelograma sila, može se konstruirati trokut sila. U tu svrhu se crta prvo vektor sile <math>\scriptstyle\vec F_1</math> u prikladnom mjerilu i nadovezuje mu se vektor sile <math>\scriptstyle\vec F_2</math>. Završna stranica tog trokuta sila, povučena iz početne točke sile <math>\scriptstyle\vec F</math><sub>1</sub>, daje rezultantu po pravcu, smjeru i iznosu (intenzitetu), za koju vrijedi <math> \vec R = \vec F_1 + \vec F_2 </math>. Isti rezultat dobiva se kada se u planu sila najprije nacrta vektor sile <math>\scriptstyle\vec F_2</math>, pa se nadoveze sila <math>\scriptstyle\vec F_1</math> ili <math> \vec R = \vec F_2 + \vec F_1 </math>.